**KÖZÉRDEKŰ KÖZLEMÉNY**

**Fővárosi településrendezési eszközök partnerségi egyeztetése**

**Tájékoztató**

**a Budapest II. kerület, Elvis Presley park területére vonatkozóan Budapest főváros településszerkezeti tervéről szóló 50/2015. (I.28.) Főv. Kgy. határozat és Budapest főváros rendezési szabályzatáról szóló 5/2015. (II. 16.) számú önkormányzati rendeletet módosításának partnerségi egyeztetéséről**

Az épített környezet alakításáról és védelméről szóló 1997. évi LXXVIII. törvény 8. § (2) bekezdésére, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Korm. rendelet) 42/A. §-ára hivatkozással tájékoztatjuk az érintetteket, hogy Budapest Főváros Önkormányzata megindította **a** **Budapest főváros településszerkezeti tervéről szóló 50/2015. (I.28.) Főv. Kgy. határozat (a továbbiakban: TSZT 2017) és a Budapest főváros rendezési szabályzatáról szóló 5/2015. (II. 16.) számú önkormányzati rendeletet (a továbbiakban: FRSZ) módosítását.**

A TSZT 2017 és FRSZ módosítás egyeztetése a Korm. rendelet 42/A. §-ában meghatározott állami főépítészi eljárás szerint történik.

A Fővárosi Önkormányzat a készülő településrendezési eszköz nyilvánosságát a 185/2017. (II. 22.) Főv. Kgy. határozattal elfogadott partnerségi egyeztetés szabályainak megfelelően folytatja le, amelyek a Budapest Portálon a Közérdekű adatok\Tájékoztatások, hirdetmények menüpont alatt, és a Főpolgármesteri Hivatal Ügyfélszolgálati Irodáján megtekinthetők.

A terv elektronikusan a http://budapest.hu/telepulesrendezesitervek/Lapok/default.aspx linken érhető el.

Az elkészült tervekkel kapcsolatban javaslatokat, észrevételeket tenni, véleményt nyilvánítani

* a **2019. március 28-án 16:00 órakor** a Főpolgármesteri Hivatalban (1052 Budapest, Városház utca 9-11. Díszterem) tartandó lakossági fórumon szóban, vagy
* **2019. március 20. – 2019. április 5. között** elektronikus levélben a varosrendezes@budapest.hu címre küldve;
* postai úton a Főpolgármesteri Hivatal Városépítési Főosztályának címezve (1052 Budapest, Városház utca 9-11.);
* a Főpolgármesteri Hivatal Ügyfélszolgálati Irodáján (Budapest V. kerület, Bárczy István utca 1-3.) személyesen lehet.

Tájékoztatjuk, hogy a véleményezéshez szükséges teljes nevének megadása, ennek hiányában véleményét nem tudjuk figyelembe venni. Nevének megadásával az adatkezeléshez szükséges hozzájárulását megadottnak tekintjük. Nevét kizárólag a terv készítéséhez kapcsolódó véleményezésével összefüggésben kezeljük.